Minusuguse vennikese tegevus võib paista mingi mättaräpsimisena, sest ma tean yht-teist väga paljudest asjadest, pole aga võimeline yhelgi alal dissertatsiooni kirjutama. See polegi mu eesmärk. Minu eesmärgiks on olnud pyyda leida meetodeid, teid, võimalusi, kuidas need rahvad saaksid ellu jääda, ja yldistades ka see, kuidas eesti rahvas saaks ellu jääda. Need symptomid, mida võime jälgida erineval assimilatsiooniastmel sugulasrahvaste juures, on kõik juba suuremal või vähemal määral märgata ka eestlaste juures. Nii võiks minu missiooni nimetada rahvuspoliitiliseks.